การพบหารือระหว่างสหรัฐ และเกาหลีใต้ เรื่องอาวุธนิวเคลียร์ของเกาหลีเหนือ กำลังใกล้จะเสร็จสิ้นลง
การพบหารือระหว่างสหรัฐ และเกาหลีใต้เกี่ยวกับเรื่องอาวุธนิวเคลียร์ของเกาหลีเหนือ กำลังใกล้จะเสร็จจสิ้นลง โดยทั้งสองฝ่ายแสดงท่าทีเป็นน้ำห
ผู้แทนระดับอาวุโสของสหรัฐเกี่ยวกับเรื่องเกาหลีเหนือสตีเฟน บอสเวิร์ธออกมาจากที่ที่เขาประชุมกับเจ้าหน้าที่เกาหลีใต้ ณกรุงโซลโดยยืนกรานถึงเจตนารมณ์ของสหรัฐที่ว่า ขีดความสามารถด้านนิวเคลียร์ของเกาหลีเหนือต้องยุติลง คุณสตีเฟน บอสเวิร์ธ กล่าวไว้ตอนนี้ว่า "การเจรจากับเจ้าหน้าที่เกาหลีใต้ได้ผลดีมากเราตกลงกันได้อย่างเต็มที่ว่าความสนใจหลักของเรายังอยู่ ที่เรื่องการปลอดนิวเคลียร์และการตรวจสอบโดยสมบูรณ์" เขาอยู่ที่กรุงโซลมาตั้งแต่วันศุกร์โดยพบหารือกับบรรดาเจ้าหน้าที่เกาหลีใต้รวมทั้งผู้เจรจาด้านนิวเคลียร์ของเกาหลีใต้ วี วุง-ลัคและรัฐมนตรีว่าการกระทรวงรวมสองเกาหลี เหียน อิน-แต็ก ด้วย ทั้งสองฝ่ายแสดงความวิตกเกี่ยวกับถ้อยแถลงของเกาหลีเหนือเมื่อวันศุกร์ที่ว่าเกาหลีเหนือยังคงสกัดพลูโตเนียมจากเชื้อเพลิงนิวเคลียร์ที่ใช้แล้วต่อไปสำหรับนำมาใช้ทำอาวุธนิวเคลียร์ เกาหลีเหนือระบุด้วยว่า ตนดำเนินการเพิ่มคุณภาพของยูเรเนียมถึงขั้นสุดท้ายแล้วและมีวิสัยว่าจะทำให้มีกระบวนการแบบที่สอง ซึ่งเกาหลีเหนือจะใช้ในการสร้างอาวุธนิวเคลียร์ เกาหลีเหนือปฏิเสธเรื่องที่สหรัฐกล่าวหาว่า เกาหลีเหนือมีโครงการเพิ่มคุณภาพของยูเรเนียมอย่างลับๆมาจนถึงปีนี้ ผู้แทนระดับอาวุโสของสรัฐเกี่ยวกับเกาหลีเหนือสตีเฟน บอสเวิร์ธ กล่าวว่า นี่ไม่ใช่ครั้งแรกที่ได้ยินได้ฟังเกี่ยวกับเรื่องโครงการเพิ่มคุณภาพของยูเรเนียมและอาจจะได้ยินได้ฟังเรื่องนี้อีก คุณ สตีเฟนบอสเวิร์ธนำนโยบายของรัฐบาลชุดประธานาธิบดี บารัค โอบามา มากล่าวซ้ำว่าสหรัฐเต็มใจจะเจรจาตัวต่อตัวกับเกาหลีเหนือ แต่จะทำเช่นนั้นภายในกรอบของการเจรจาระหว่างหกฝ่ายซึ่งมีจุดมุ่งที่จะยุติขีดความสามารถด้านนิวเคลียร์ของเกาหลีเหนืออันเป็นการเจรจาที่เริ่มทำกันมาตั้งแต่ปีพุทธศักราช 2546 นั้นเท่านั้น เกาหลีเหนือประกาศมาหลายครั้งแล้วว่า การเจรจาดังกล่าวล่มสลายไปแล้วและตนเต็มใจจะเจรจากับสหรัฐเท่านั้น ในฐานะที่เป็นประเทศที่มีอาวุธนิวเคลียร์ด้วยกันสหรัฐและเกาหลีใต้กล่าวว่าจะหมั่นนำบทลงโทษต่อเกาหลีเหนือ ของคณะมนตรีความมั่นคงแห่งสหประชาชาติมาใช้หลังจากเกาหลีเหนือทดลองอาวุธนิวเคลียร์เป็นครั้งที่สอง ในประวัติศาสตร์ของเกาหลีเหนือเมื่อเดือนพฤษภาคม